AIŠKINAMASIS RAŠTAS

Dėl savivaldybės nekilnojamojo turto išnuomojimo viešojo konkurso būdu

**1. Parengto tarybos sprendimo projekto tikslai ir uždaviniai**

Molėtų kultūros centro (toliau – Centras) patikėjimo teise valdomos administracinės patalpos, esančios adresu: Molėtų r. sav., Molėtų m., Vilniaus g. 45, liko laisvos nutraukus panaudos sutartį su Valstybės teritorijų planavimo ir statybos inspekcija. Patalpos šiuo metu nenaudojamos ir Centro veiklai nereikalingos. Apie nenaudojamas patalpas buvo informuotas Molėtų rajono savivaldybės administracijos direktorius. Atsižvelgus į tai, kad patalpos nereikalingos savivaldybės funkcijoms vykdyti, parengtas sprendimo projektas dėl patalpų, esančių Molėtų m., Vilniaus g. 45, išnuomojimo viešojo konkurso būdu 10 metų verstis nesusijusio su apgyvendinimu socialinio darbo veikla.

Parengto sprendimo projekto tikslas – išnuomoti viešojo konkurso būdu 10 metų laikotarpiui 54,34 kv. m ploto patalpas (iš jų: 39,39 kv. m ploto patalpos plane pažymėtos 3-8 (21,40 kv. m), 3-92 (10,44 kv. m), 3-10 (7,55 kv. m) ir 14,95 kv. m bendro naudojimo patalpos plane pažymėtos 3-1, 3-11, 3-12 ir laiptinė (17,84 kv. m); iš viso bendro naudojimo patalpų plotas 38,87 kv. m) kino teatro pastate, esančiame Molėtų r. sav., Molėtų m., Vilniaus g. 45, verstis nesusijusio su apgyvendinimu socialinio darbo veikla ir nustatyti pradinę 1 kv. m nuomos kainą – 0,66 euro per mėnesį.

**2. Šiuo metu esantis teisinis reglamentavimas:**

Lietuvos Respublikos vietos savivaldos įstatymo 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 8 dalis;

Molėtų rajono savivaldybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašo, patvirtinto Molėtų rajono savivaldybės tarybos 2015 m. vasario 20 d. sprendimu Nr. B1-39 „Dėl Molėtų rajono savivaldybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašo patvirtinimo” (2017 m. vasario 23 d. sprendimo Nr. B1-18 redakcija), 3, 7, 8, 9 punktai.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – Molėtų rajono savivaldybės funkcijoms vykdyti nereikalingos ir nenaudojamos patalpos bus išnuomotos ir jose bus vykdoma atitinkama veikla. Už patalpų nuomą bus gautos savivaldybės biudžeto pajamos.

Neigiamų pasekmių nenumatoma.

**4. Priemonės sprendimui įgyvendinti**

Bus vykdomas viešasis nuomos konkursas**.**

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšos bus reikalingos apmokėti viešojo konkurso skelbimą.

**6. Vykdytojai, įvykdymo terminai**

Molėtų kultūros centras